|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | Odluka o izmjenama i dopunama Odluke o osnivanju Javne vatrogasne postrojbe Grada Krka kao javne ustanove |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta | Javna vatrogasna postrojba Grada Krka osnovana je donošenjem Odluke o osnivanju Javne vatrogasne postrojbe Grada Krka kao javne ustanove („Službene novine“ Primorsko-goranske županije broj 30/99) te Odluke o izmjenama Odluke o osnivanju Javne vatrogasne postrojbe Grada Krka („Službene novine“ Primorsko-goranske županije 9/00) i Odluke o izmjenama i dopunama Odluke o osnivanju Javne vatrogasne postrojbe Grada Krka kao javne ustanove („Službene novine“ Primorsko-goranske županije 39/20). Osnivač JVP Grada Krka kao javne ustanove je Grad Krk. Sukladno članku 31. stavku 4. Zakona o vatrogastvu („Narodne novine“ broj 125/19, 114/22, 155/23) dvije i više jedinica lokalne samouprave radi zadovoljavanja potreba iz Zakona mogu osnovati javnu vatrogasnu postrojbu kao tijelo za vatrogastvo na području jedinica lokalne samouprave koje su osnivači, ako zadovoljava propisane uvjete za obavljanje vatrogasne intervencije što se utvrđuje vatrogasnim planom županije, grada, područja odnosno općine te zajedničkom procjenom ugroženosti od požara. Članak 31. stavak 5. istog Zakona propisuje da Javnu vatrogasnu postrojbu može osnovati i više jedinica lokalne samouprave odlukom o osnivanju predstavničkih tijela, a sporazumom na temelju odluka utvrđuju se međusobna prava i obveze sukladno odredbama zakona koji uređuje osnivanje i djelovanje ustanova i odredbama ovoga Zakona te istodobno mogu osnovati i područnu vatrogasnu zajednicu.  Slijedom svega navedenog Grad Krk i Općine Omišalj, Baška, Dobrinj, Malinska-Dubašnica, Punat i Vrbnik donijet će odluku u osnivanju Javne vatrogasne postrojbe otoka Krka kao javne ustanove za obavljanje vatrogasne djelatnosti na području grada Krka te općina Omišalj, Baška, Dobrinj, Malinska-Dubašnica, Punat i Vrbnik. |
| Datum dokumenta | 23. srpnja 2024. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluka o izmjenama i dopunama Odluke o osnivanju Javne vatrogasne postrojbe Grada Krka kao javne ustanove |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 23. kolovoza 2024. godine . Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| – ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti službenici Nataši Kleković, dipl.iur., savjetnici za imovinsko-pravne i opće poslove, pismeno na adresu Općine Punat, Novi put 2, 51521 Punat ili putem elektronske pošte na e-mail adresu: pisarnica@punat.hr  |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |